SL Uradni list Evropske unije C 183/25

Tožba, vložena 9. maja 2008 – Liga para a Protecção da natureza proti Komisiji Evropskih skupnosti

(Zadeva T-186/08)

(2008/C 183/49)

Jezik postopka: portugalščina

Stranke

Tožeča stranka: Liga para a protecção da natureza (LPN) (Lizbona, Portugalska) (zastopnik: P. Vinagre e Silva, odvetnik)

Tožena stranka: Komisija Evropskih skupnosti

Predlogi tožeče stranke

Tožeča stranka predlaga, naj Sodišče prve stopnje:

— Razglasi za nično Odločbo z dne 28. februarja 2008 [omenjeno v pismu z dne 3. aprila 2008, ki ga je Komisija poslala Liga para a protecção da natureza (v nadaljevanju: LPN)], s katero je Komisija zavrnila pritožbo št. 2003/4523, glede gradnje jeza Baixo Sabor, kolikor ta odločba napačno predpostavlja skladnost s postopkovnimi zahtevami, ki so potrebne za izvrševanje pravic LPN, da sodeluje v upravnem postopku glede projekta „Jez Baixo Sabor“, ki je bil začet s pritožbo št. 2003/4523 poslano Komisiji Evropskih skupnosti;

— prav tako razglasi za nično odločbo s katero je Generalni sekretariat Komisije molče zavrnil potrdilno prošnjo, ki jo je vložil LPN 19. februarja 2008 na podlagi člena 8 Uredbe št. 1049/2001 (1);

— naloži, da se plača PLN simbolična odškodnina zaradi kršitve njegovih legitimnih pričakovanj, da bo Komisija delovala pošteno in skladno s postopkovnimi predpisi;

— zahteva od Komisije na podlagi člena 64 in naslednji Poslovnika, da Sodišču prve stopnje predloži omenjeno odločbo z dne 28. februarja 2008, ki tožeči stranki ni bila sporočena, niti ni bila objavljena;

— naloži Komisiji plačilo stroškov.

Tožbeni razlogi in bistvene trditve

Odločba o zavrnitvi

Odločba o zavrnitvi je neveljavna kolikor temelji na očitni kršitvi pravice podati predhodna stališča, ki jo je Komisija sama dodelila LPN.

Tako je Komisija zavrnila dostop do vseh elementov dosjeja, ki bi omogočil izvrševanje pravice podati predhodna stališča, in to ne da bi razkrila „notranja pravila“ (katerih obstoj potrjuje) na podlagi katerih je to pravico dodelila.

Prav tako gre za kršenje temeljnih načel, ko so tisti o dobri veri, poštenosti, preglednosti in dobrega uprave, kolikor stališča niso mogla biti preučena preden se je sprejela končna odločba o zavrnitvi (dejansko je preteklo manj kot 24 ur med tem ko so bila stališča poslana – 40 strani v portuglaščini z novimi dejstvi in argumenti – in zavrnilno odločbo).

Odločba na podlagi molka organa

Upoštevajoč uredbi št. 1367/2006 (2) in št. 1049/2001, ki obe potrjujeta pravico do dostopa do „notranjih pravil“ na podlagi katerih se dodeli pravica podati predhodna stališča, je molk – prvo Komisije in kasneje Generalnega sekretariata na stopnji potrdilne prošnje – nerazumljiv in očitno krši pravico dostopa do dokumentov in informacij, ki je predviden v teh uredbah.

(1) Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL L 145, str. 43).

(2) Uredba (ES) št. 1367/2006 Evropskega parlamenta in Sveta z dne 6. septembra 2006 o uporabi določb Aarhuške konvencije o dostopu do informacij, udeležbi javnosti pri odločanju in dostopu do pravnega varstva v okoljskih zadevah v institucijah in organih Skupnosti (UL L 264, str. 13).